Alfred Newman

Alfred Newman (født 17. mars 1901 i New Haven i Connecticut, død 17. februar 1970 i Hollywood i Los Angeles) var en amerikansk komponist, musikkarrangør og dirigent kjent for arbeidet med filmmusikk. Newman var blant de mest innflytelsesrike komponistene i filmmusikken på 1900-tallet. Han ble nominert til over 40 Oscar-priser og vant ni ganger. Newmans filmmusikk i Vi vant ville vesten ble kåret til tidenes 25. beste filmlydspor fra USA av det amerikanske filminstituttet.

Liv og virke

Bakgrunn
Newman var eldst av ti barn i en jødisk familie fra trange kår og var et musikalsk vidunderbarn. Han begynte å lære pianospill av Sigismund Stojowski da han var fem år. Han kunne med tiden bidra til sin fattige families inntekter ved at spille på teatre og i restauranter. Han studerte også komposisjon med Rubin Gold.

Karriere 
Newmans yrkeskarriere begynte ved at han dirigerte orkesteret under musicaler. I 1930 dro han fra New York City til Hollywood, for å lede musikken til en filminnspilling. Så ble han der, på forslag fra produsenten Samuel Goldwyn. Newman var blant de første som komponerte og dirigerte original musikk i Hollywoods gullalder, og han ble etter hvert en av Hollywoods mest fremtredende filmskikkelser. Newman og komponistene Max Steiner og Dimitri Tiomkin er i dag kjent som «filmmusikkens tre gudfedre».

I tyve år arbeidet han for 20th Century Fox, var sjef for deres musikkavdeling, og kom til å sette preg prege filmenes musikk-estetiske profil der. Han gav oppdrag til komponister som Bernard Herrmann, Hugo Friedhofer, Alex North og David Raksin, og eksperimenterte allerede i 1940-årene med nye opptakstekninkker.

I løpet av karrieren på over 40 år skulle Newman komponere musikken tili over 200 spillefilmer. Han vant Oscar for lydsporet i filmene Alexander's Ragtime Band (1938), Farvel, Broadway (1940), Sangen til Bernadette (1943), Mor blir farlig ung (1947), Med sang i hjertet (1952), Call Me Madam (1953), Skinnende dager (1955), Kongen og jeg (med Ken Darby, 1956) og Camelot (med Darby, 1967). Newman ble også nominert for andre filmer, blant annet Stormfulle høyder (1939), Ringeren i Notre Dame (1939), Grønn var min barndoms dal (1941), Den store drømmeren (1944), Himmelrikets nøkler (1945), Alt om Eva (1950), Show business (1954), Anne Franks dagbok (1959), Alle mine drømmer (1959), Vi vant ville vesten (med Darby, 1962), Mannen fra Nasaret (1965) og Airport (1970).

Newman var også en dyktig dirigent, og han arrangerte og dirigerte musikken til andre komponister, blant andre George Gershwin, Charlie Chaplin og Irving Berlin. Han hadde erfaring fra Broadway og komponerte mye musikalmusikk.

Filmografi (utvalg)

Referanser

Eksterne lenker 
 
 
 
 

Filmmusikkomponister
Komponister fra USA
Personer fra New Haven
Oscar-vinnere (musikk)
Grammy Award-vinnere